**Informácie k nástupu detí do MŠ v novom školskom roku 2022/2023.**

Nový školský rok a prevádzka MŠ Damborského začína v pondelok - dňa 5.9.2022.

**Prevádzka MŠ je od 6,30 hod. do 17,00 hod.** .

Príchod detí ráno je najneskôr do 8,00 hod. . Ak rodičia s deťmi prídu ráno neskôr, je nevyhnutné túto skutočnosť vopred oznámiť osobne alebo najneskôr do 8,00 hod. telefonicky /číslo: 02 /6436 59 68/.

Zberná trieda je ráno od 6,30 hod. do 7,00 hod. v triede s označením RADCOVIA. Popoludní je zberná trieda od 16,00 hod. do 17,00 hod. taktiež v triede s označením RADCOVIA .

**Rodičia/splnomocnené osoby/ môžu vstupovať do interiéru MŠ za dodržania nasledujúcich podmienok:**

* vstup je povolený len pre zdravé osoby, ktoré nemajú žiadne prejavy ochorenia
* vstupuje sa iba do priestoru šatne /do triedy, spálne i umyvárne je vstup zakázaný/
* v šatni môžu byť naraz maximálne 3 rodičia /splnomocnené osoby/
* v šatni sa zdržiavajú len na nevyhnutnú dobu určenú na prezlečenie dieťaťa

**V prvý deň nástupu rodičia predkladajú nasledovné tlačivá**:

* Vyhlásenie o bezpríznakovosti
* Informácie o dieťati
* Vyjadrenie zákonného zástupcu so zverejňovaním a poskytovaním údajov
* Splnomocnenie

Všetky tlačivá nájdete na webovej stránke MŠ, [www.msdamborskeho.sk](http://www.msdamborskeho.sk). a taktiež budú k dispozícii u triednych učiteliek.

**Hygienické potreby na 1. polrok** – prosíme odovzdať triednym učiteľkám

* jedno celé balenie papierových vreckoviek (1 x 10 balíčkov alebo vreckovky v papierových boxoch )

**Osobné veci pre dieťa (uložené v skrinke v šatni)** :

* prezuvky – odporúčame na pracku so suchým zipsom (nie crocsy, šľapky ani prezuvky na šnurovanie !!!)
* hrebeň (dievčatá)
* náhradné oblečenie podľa sezóny,  uložené v taške
* rúško zabalené v priehľadnom obale, alebo vrecúšku pre prípad ochorenia
* detský ruksak vhodnej veľkosti, do ktorého si deti zbalia svoje veci pri odchode z triedy do zbernej triedy alebo na školský dvor
* pyžamo

**Všetky osobné veci prosíme označiť menom alebo značkou, ktorú Vaše dieťa ľahko rozpozná**.

Prosíme rodičov, aby nedávali deťom do MŠ jedlo, pitie a hračky.

**TEŠÍME SA NA VÁS !**